**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 18.07.2025, ora 08.00 – 19.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 19.07.2025, ora 07.00**

**RÂURI**

Debitele au fost în general în creștere, ca urmare a precipitațiilor înregistrate pe râurile din bazinele: Vişeu, Iza, Tur, Someş, Mureş (exceptând bazinul superior), Siret (exceptând bazinele superioare ale afluenților de dreapta), Prut, şi numai prin propagare, pe cursul superior al Oltului pe sectorul Podu Olt-Hoghiz şi cursurile mijlocii şi inferioare ale Begăi, Timişului, Ialomiței şi Prahovei.

Pe celelate râuri debitele au fost în general în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari pe râurile din bazinele: Vişeu, Iza, Tur, bazinele superioare ale Bistriței şi Putnei, unii afluenți din bazinul superior al Argeşului, bazinul superior şi mijlociu al Prahovei şi râurile din Dobrogea şi mai mici (sub 30%) pe râurile din bazinele hidrografice: Crasna, Crișuri, Târnave, Timiș, Moravița, Caraş, Nera, Cerna, Rm. Sărat, Suceava, Bârlad, Timiș, pe afluenții Prutului, pe afluenții Mureșului inferior, pe unii afluenți din bazinele Jiului, Oltului, Argeşului, Ialomiței şi bazinul superior al Vedei.

În interval a fost emisă o **ATENȚIONARE HIDROLOGICĂ** pentru fenomene imediate.

Este în vigoare **ATENȚIONAREA HIDROLOGICĂ nr. 52** din 18.07.2025.

Debitele vor fi, în creștere ca urmare a precipitațiilor prognozate și propagării pe râurile din bazinele hidrogafice: Vișeu, Iza, Tur, Someș, Suceava, Moldova și Jijia. Pe cursurile Siretului, Prutului, cursurile mijlocii și inferioare ale Mureșului, Bistriței și cursurile inferioare ale Buzăului, Rm. Sărat, Putnei și Trotușului creșterile vor fi doar prin propagare, iar pe celelalte râuri debitele vor fi relativ în scădere.

Sunt posibile scurgeri importante pe versați, torenți și pâraie, viituri rapide pe râurile mici cu posibile efecte de inundații locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și munte din nordul țării.

Rămâne în vigoare **ATENȚIONAREA HIDROLOGICĂ nr. 52** din 18.07.2025 până la ora 24:00.

**DUNĂRE**

Debitul la intrarea în țară (secțiunea Baziaș) în intervalul 18 - 19.07.2025 a fost în scădere, având valoarea de 2700 m3/s, sub media multianuală a lunii iulie (5350 m3/s).

În aval de Porțile de Fier debitele au fost în scădere pe sectorul Gruia - Calafat și în creștere pe sectorul Bechet – Tulcea.

Debitul la intrarea în țară (secțiunea Baziaș) va fi în scădere (2600 m3/s).

 În aval de Porțile de Fier debitele vor fi în scădere pe sectorul Gruia - Corabia și în creștere pe sectorul Tr. Măgurele – Tulcea.

**2.** **Situația meteorologică în intervalul 18.07.2025, ora 09.00 – 19.07.2025, ora 06.00**

**ÎN ŢARĂ**

 În nordul Moldovei, în Maramureș și în jumătatea de nord-est a Transilvaniei, vremea a fost răcoroasă, cu nebulozitate persistentă și ploi mai ales în prima parte a intervalului, iar cantitățile de apă acumulate au fost pe alocuri de 10...15 l/mp și izolat de 20 l/mp. În restul Tranislvaniei, în Crișana, la munte și în Banat, cerul a fost variabil, mai mult noros după-amiaza și noaptea, când au fost averse în general slabe cantitativ, iar valorile termice diurne s-au situat ușor sub cele specifice datei. Izolat ploile au fost însoțite de descărcări electrice. În sudul și sud estul țării vremea a fost frumoasă, cu cer predominant senin și temperaturi apropiate de normalul perioadei. Vântul a suflat slab și moderat, local cu intensificări în Moldova și în Transilvania (rafale de până la 55...65 km/h) și pe spații restrânse, cu viteze mai mici, în regiunile sudice și vestice precum și în zona montană înaltă, în special în Carpații Orientali (peste 70 km/h). Temperaturile maxime s-au încadrat între 16 grade la Joseni și 30 de grade la Videle, Turnu Măgurele, Zimnicea, Giurgiu, București, Oltenița, Fetești și Mangalia. La ora 6 valorile termice erau cuprinse între 10 grade la Bozovici, Toplița și Câmpulung și 20 de grade la Constanța-dig și Sulina. Observație: de ieri dimineață de la ora 6 au fost în emise 6 mesaje privind fenomene meteorologice periculoase imediate, respectiv 1 avertizare cod roșu emisă de către SRPV Bacău, 2 avertizări cod portocaliu (1 emisă de către SRPV Cluj și 1 la SRPV Bacău) și 3 atenționări cod galben (2 de emise de către SRPV Bacău și 1 la SRPV Sibiu).

**LA BUCUREŞTI**

Vremea a fost frumoasă, iar valorile termice s-au situat în jurul normelor perioadei. Cerul a fost variabil și vântul a fost în general moderat pe timpul zilei (rafale de până la 35...45 km/h), apoi a suflat slab. Temperatura maximă a fost de 29 de grade la Afumați și Băneasa și de 30 de grade la Filaret. La ora 6 se înregistrau 12 grade la Băneasa, 14 grade la Afumați și 16 grade la Filaret.

**3. Prognoza meteorologică în intervalul 19.07.2025, ora 09.00 – 20.07.2025, ora 09.00**

**ÎN ŢARĂ**

 Vremea va fi normală din punct de vedere termic pentru această dată în cea mai mare parte a țării. Cerul va fi variabil, cu înnorări mai ales pe parcursul zilei, când pe arii restrânse vor fi averse și descărcări electrice în zona montantă și submontană, îndeosebi în Carpații Orientali și Meridionali, precum și în Moldova, nordul Munteniei și Transilvania. Vântul va sufla slab și moderat, local cu ușoare intensificări la munte, în sud-vestul teritoriului, dar și de scurtă durată asociate ploilor. Temperaturile maxime se vor încadra în general între 24 și 32 de grade, iar cele minime se vor situa de la 8...10 grade în depresiuni și până la 20...22 de grade pe litoral și în Dealurile de Vest. Mai ales în a doua parte a nopții izolat se va forma ceață.

**LA BUCUREŞTI**

 Vremea va fi frumoasă, cu un regim termic normal pentru această dată. Cerul va fi variabil ziua și mai mult senin noaptea, iar vântul va sufla slab până la moderat. Temperatura maximă va fi de 30...31 de grade, iar cea minimă va fi de 15...18 grade.

1. ***CALITATEA APELOR***

***Administrația Bazinală de Apă Dobrogea-Litoral Constanța din cadrul A.N.A.R.*** informează, în data de 18.07.2025, despre existența unui delfin eșuat în statiunea Mamaia-plaja Savoy, județul Constanța. Nu se cunosc cauzele.

***Administrația Națională Apele Române*** revine cu informații suplimentare despre poluarea accidentala cu ape uzate neepurate a apei paraului Vartej, pe raza comunei Babana, judetul Arges, din data de 10.07.2025, ora 11.30, mentionand ca rezultatele de laborator ale celor trei probe de apa prelevate au fost urmatoarele:

1.Pentru proba de apa uzata provenita din conducta de evacuare mal stang pr Vartej, situata in dreptul statiei de epurare a comunei Babana s-au constatat depasiri fata de limitele maxime admise prin Aviz de GA nr.260/14.09.2023 la indicatorii: reziduu filtrabil sucat la 1050C, consum biochimic de oxigen-CBO5, consum chimic de oxigen CCO-Cr, amoniu s agenti de suprafata chimici.

2.Pentru proba de apa de suprafata, prelevat din sectiunea pr Vartej-amonte 100m statie de epurare comuna Babana, rezultatele obtinute au depasit limita pentru stare ecologica buna, aferenta tipologiei corpului de apa RO10 pe care este situata, pentru indicatorul amoniu.

3.Pentru proba de apa de suprafata, prelevata din sectiunea pr Vartej-aval 100m statie de epurare comuna Babana, a fost depasita limita pentru starea ecologica buna, aferenta tipologiei corpului de apa RO10 pe acre este situata, la urmatorii indicatori fizico-chimici: consum biochimic de oxigen-CB05, consum chimic de oxigen-CCOCr, amoniu si agenti de suprafata anionici, concentratiile acestor indicatori crescand fata de cele din sectiunea amonte, din cauza descarcarii de ape uzate din SEAU Babana.

***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș, mentionand faptul ca in data de 18.07.2025 au fost monitorizate, o dată pe zi (la ora 6:00), un număr de 18 secțiuni, amplasate pe 4 râuri: r. Corund (2 secțiuni), r. Târnava Mică (8 secțiuni), r. Târnava Mare (o secțiune) și r. Mureș (7 secțiuni). Dintre acestea, 8 secțiuni au fost monitorizate cu o frecvență de două ori de zi (la ora 6:00 și la ora 18:00).

**Râul Corund:** Concentrația clorurilor, pe probele de apă prelevate în secțiunea amonte de confluența cu r.Tva Mică, în data de 18.07 ora 06:00 a scăzut cu 776 mg/l față de 2431 mg/l înregistrată în data de 17.07. ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 4140 μS/cm și 10510 μS/cm.

**Calitatea râului Târnava Mică** este, în continuare, influențată de aportul r. Corund; rezultatele analizelor prezintă o variația ușor pulsatorie și se mențin la valori mult mai scăzute față de cele înregistrate la declanșarea evenimentului de calitate. În data de 18.07.2025 ora 06:00, în secțiunea Târnăveni priză, concentrația clorurilor a inregistrat o creștere cu 5 mg/l față de valoarea de 227 mg/l înregistrată în data de 17.07 ora 18:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea Tarnava Mică aval loc Praid, a variat între 1593 μS/cm și 4100 μS/cm.

**Râul Târnava Mare - secțiunea Mihalț:** Conform analizelor efectuate pe probele de apă prelevate, realizate în intervalul 17.07 ora 06:00 și 18.07 ora 06:00, la indicatorul cloruri, s-au înregistrat variații mici, de la o prelevare la alta. Concentrația clorurilor în data de 18/07/06:00 a crescut cu 8 mg/l față de 224 mg/l înregistrată în 18/07/18:00. *În lunile iulie, din perioada 2022-2024, în secțiunea Mihalț, la indicatorul conductivitate s-au înregistrat valori cuprinse între 757,0 μS/cm și 1455 μS/cm, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. 2/6 Conform măsurătorilor cu frecvență orară, in situ, în ultimele 24 ore, conductivitatea a variat între 1132 μS/cm și 1342 μS/cm.*

**Râul Mureș:** Conform analizelor efectuate pe probele de apă prelevate, realizate în intervalul 17.07 și 18.07, la indicatorul cloruri, pe râul Mureș s-au înregistrat variații mici, de la o prelevare la alta, în toate cele 7 secțiuni monitorizate. În data de 18.07.2025 ora 06:00, în secțiunea Nădlac, concentrația clorurilor a scăzut cu 13,3 mg/l, față de 59,9 mg/l înregistrată în data de 17.07. ora 06:00. *În lunile iulie, din perioada 2022-2024, în secțiunea Nădlac, la indicatorul cloruri s-au înregistrat valori cuprinse între 28,0 mg/l și 43,8 mg/l, conform monitorizării planificate în Manualul de Operare al Sistemului de Monitoring la nivelul Bazinului Hidrografic Mureş, valori relativ comparabile cu cele înregistrate în această perioadă. Ca urmare a măsurătorilor cu frecvență orară, in - situ, în ultimele 24 ore, conductivitatea pe râul Mureș în secțiunea Nădlac a variat între 378 μS/cm și 424 μS/cm.*

1. ***ALIMENTĂRI CU APĂ***

***Administratia Bazinala de Apă Prut-Bârlad***

**Judetul Vaslui:** Se aplica, incepand cu 01.07.2025, prevederile „Planului de restrictii si folosire a apei in perioade deficitare”, treapta a I, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești.

***Administratia Bazinala de Apă Buzau-Ialomita***

Se aplica prevederile „Planului de restrictii si folosire a apei in perioade deficitare pentru urmatoarele sectoare:

* Treapta III de restrictii pentru sectorul 4 Braila-Galati.
* Treapta III de restrictii pentru sectorul 5.2 Dunare Brat Macin.
* Treapta I de restrictii pentru sectorul 6 Chiciu - Vadu-Oii (amonte Chiciu).
* Treapta III de restrictii pentru sectorul 6.1 Chiciu - Vadu-Oii.
* Faza de atentionare/avertizare pentru sectorul 5.1 Vadu-Oii – Braila.
* Faza de atentionare/avertizare pentru sectorul 1 Râul Buzau, între varsare si p.h. Banita.
* Faza de atentionare/avertizare pentru sectorul 2 Râul Buzau, între ph Banita si ph Magura.

***Administratia Bazinala de Apă Dobrogea-Litoral***

Din cauza scăderii în ultimele zile a nivelului, respectiv a debitului fluviului Dunărea pe **sectorul Chiciu – Cernavodă – Hârșova**, precum și tendința de scădere în următoarea perioadă, **va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, va fi instituită **faza de atenționare/avertizare** la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

* + în scop potabil: **S.C. R.A.J.A. S.A. Constanța – Sursa de apă potabilă Cernavodă;**
	+ transport: **C.N. A.C.N. Agigea cu alimentare apă din Dunăre;**
	+ industrie**: S.C. Sârme și Cabluri S.A. Hârșova;**
	+ irigații: **Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa** și **O.U.A.I. Ostrov-Regie;**
	+ piscicultură: **SC Aquarom Elite Distribution Buc.–Am. pisc. Oltina** și **SC Danubiu Elite Buc. –Am. pisc. Dunăreni;**

**Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare** va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

Din cauza scăderii semnificative în ultima perioadă a nivelului, respectiv a debitului **fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina**, precum și tendința de scădere pentru următoarea perioadă, se vor aplica **prevederile *Planului de restricții și folosire a apelor în perioadele deficitare pentru B.H. Dunăre 2021-2025***. În acest sens, se instituie **faza de atenționare/avertizare** la folosințele care se alimentează cu apa din Dunăre, **pe sectorul Tulcea – Partizani - Maliuc – Crișan - Sulina**, respectiv:

* în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;
* industrie: S.C. Alum SA Tulcea;
* irigații:SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;
* piscicultură: SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.

Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe **sectorul Dăeni – Măcin – Smârdan**, precum și tendința de scădere pentru următoarea perioadă, **va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025**. În acest sens, se instituie **aplicarea treptelor 1, 2** și **3 de restricții** la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:

* + în scop potabil: S.A.A.C. Dăeni, Comuna Smârdan;
	+ irigații:SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin;
	+ piscicultură: S.C. Piscicola Măcin (Am. Turcoaia)

Din cauza scăderii semnificative în ultima perioadă a nivelului, respectiv a debitului **fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe**, precum și tendința de scădere pentru următoarea perioadă, se vor **aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025.*** În acest sens, se instituie **faza de atenționare/avertizare** la folosințele care se alimentează cu apă din Dunăre, **pe sectorul Nufăru – Mahmudia – Murighiol - Sfântu Gheorghe**, respectiv:

* + în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;
	+ irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;
	+ piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, din rezultatele analizelor efectuate pentru data de 17.07.2025 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). Nu a fost înregistrată depășirea valorii limită zilnice pentru indicatorul particule în suspensie PM10. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Administrația Națională Apele Române*** informează că, în data de 18.07.2025, ora 20.20, ISU Bacău a informat că raza UAT Moinesti, jud. Bacau, s-a produs o fisura accidentala la conducta de alimentare a sondei de injectie 382 Tazlau, sonda ce apartien de OMV Petrom. Ca urmare a incidentului a fost oprita pomparea, conducta a fost izolata urmand ca maine sa se intervina in regim de urgenta cu echipa de mentenanta pentru remedierea avariei. Potrivit informatiilor furnizate de OMV Petrom, nu a fost afectat niciun curs de apa, fiind afectata doar o suprafata de teren de aproximativ 15mp. Vom reveni cu informatii suplimentare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE ȘI DIGITALIZARE**